## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Gradina

### NN 138/2008 (28.11.2008.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Gradina

VLADA REPUBLIKE HRVATSKE

3874

Na temelju članka 45. stavka 4. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), Vlada Republike Hrvatske je na sjednici održanoj 21. studenoga 2008. godine donijela

ODLUKU

DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE GRADINA

I.

Vlada Republike Hrvatske (u daljnjem tekstu: Davatelj koncesije) dodjeljuje tvrtki Zadruga branitelja Dragovoljac Gradina, Gradina, Trg kralja Zvonimira 3 (u daljnjem tekstu: Korisnik koncesije) koncesiju za korištenje poljoprivrednog zemljišta u vlasništvu Republike Hrvatske na području Općine Gradina, koje je prema posjedovnom listu Područnog ureda za katastar Virovitica, Državne geodetske uprave, označeno kao:

k.o. Gradina

|  |  |  |
| --- | --- | --- |
| k.č.br. | kultura | površina (m2) |
| 2044 | oranica | 76661 |
| 2044 | oranica | 76661 |

Sveukupna površina: 153.322 m2

Sveukupna visina godišnje koncesijske naknade iznosi: 5.000,00 kuna.

II.

Poljoprivredno zemljište u vlasništvu Republike Hrvatske, koje je predmet ove Odluke, daje se u koncesiju kao proizvodno tehnološka cjelina za dugogodišnje nasade.

III.

Korisnik koncesije dužan je iskorištavati poljoprivredno zemljišta iz točke I. ove Odluke u skladu s Programom iskorištavanja poljoprivrednog zemljišta koji čini sastavni dio ugovora o koncesiji i to na takav način kojim će osigurati najveću moguću zaštitu okoliša.

IV.

Korisnik koncesije nalazi se u posjedu poljoprivrednog zemljišta iz točke 1. ove Odluke temeljem Sporazuma o jednogodišnjem zakupu poljoprivrednog zemljišta u vlasništvu Republike Hrvatske od 31. ožujka 2008. godine.

Ugovor o koncesiji će se sklopiti nakon što Korisnik koncesije dostavi dokaz da je podmirio sve obveze s osnova posjeda i korištenja poljoprivrednog zemljišta.

V.

Korisnik koncesije ne može ući u posjed poljoprivrednog zemljišta koje je minirano sve dok ne bude razminirano, a troškove razminiravanja sam će snositi.

VI.

Za korištenje poljoprivrednog zemljišta u vlasništvu Republike Hrvatske navedenog u točki I. ove Odluke, Korisnik koncesije dužan je plaćati Davatelju koncesije godišnju naknadu u iznosu navedenom u točki I. ove Odluke.

Dinamika plaćanja naknade za koncesiju odredit će se ugovorom o koncesiji.

VII.

Koncesija iz točke I. ove Odluke dodjeljuje se na vrijeme od 30 godina, počevši od dana sklapanja ugovora o koncesiji predmetnog poljoprivrednog zemljišta.

VIII.

Dozvoljava se Korisniku koncesije postavljanje gospodarskih objekata, pomoćnih uređaja i objekata za iskorištavanje zemljišta, ako je to u skladu s dokumentima prostornog uređenja i graditeljstva.

Po isteku koncesije navedeni objekti postaju vlasništvo Davatelja koncesije.

Davatelj koncesije ima pravo tražiti da Korisnik koncesije o svom trošku ukloni postavljene gospodarske, pomoćne i druge objekte na predmetnom poljoprivrednom zemljištu.

IX.

Ministarstvo poljoprivrede, ribarstva i ruralnog razvoja može otkazati Korisniku koncesije ugovor o koncesiji poljoprivrednog zemljišta iz točke I. ove Odluke, ako Korisnik koncesije i nakon opomene koristi predmetno poljoprivredno zemljište suprotno ugovoru i ne primjenjuje mjere i postupke predviđene propisima o zaštiti i korištenju poljoprivrednog zemljišta.

X.

Ugovor o koncesiji raskida se ako Korisnik koncesije ne plati godišnju koncesijsku naknadu utvrđenu ugovorom o koncesiji u roku od 15 dana od dana primitka poziva Davatelja koncesije, te ako predmetno zemljište daje u zakup ili potkoncesiju.

XI.

Na temelju ove Odluke ovlašćuje se ministar poljoprivrede, ribarstva i ruralnog razvoja da sklopi ugovor o koncesiji poljoprivrednog zemljišta iz točke I. ove Odluke, kojim će se detaljno urediti ovlaštenja Davatelja koncesije, te prava i obveze Korisnika koncesije.

XII.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/13

Urbroj: 5030116-08-3

Zagreb, 21. studenoga 2008.

Predsjednik
dr. sc. Ivo Sanader, v. r.

Odluka, NN 138/2008-3874